Ben Street

pisi|Ben Street 2013. aastal Calgary Flamesi meeskonnas
Benjamin Street (sündinud 13. veebruaril 1987 Coquitlamis Briti Columbias) on Kanada jäähokimängija, kes mängib keskründajana Saksamaa kõrgliigaklubis EHC Red Bull München.

Aastatel 2003–2005 mängis ta British Columbia Hockey League'i klubis Salmon Arm Silverbacks ja 2005–2010 Wisconsini Ülikooli jäähokimeeskonnas.

NHL-is debüteeris Street 9. veebruaril 2012 Calgary Flamesi meeskonnas mängus Vancouver Canucksi vastu. NHL-is on ta mänginud Colorado Avalanche'i, Detroit Red Wingsi, Anaheim Ducksi ja New Jersey Devilsi meeskonnas. Enim mänguaega sai ta hooajal 2018–19, mil ta sai kirja 21 mängu ja oma NHL-i karjääri ainsad kolm väravat.

Aastatel 2010–2021 mängis Street põhiliselt American Hockey League'is (AHL), kus ta esindas kokku seitset erinevat klubi. Tema resultatiivseim hooaeg AHL-is oli 2017–18, mil ta lõi Grand Rapids Griffinsis mängides 21 väravat ja andis 44 väravasöötu. 2017. aastal võitis ta Griffinsiga Calder Cup'i. Aastatel 2014 ja 2020 valiti ta AHL-i tähtede mängule.https://www.eliteprospects.com/player/12378/ben-street (vaadatud 30.11.2021)

2021. aasta augustis sõlmis ta üheaastase lepingu EHC Red Bull Müncheniga."NEUE OFFENSIVKRAFT: BEN STREET WECHSELT NACH MÜNCHEN". 2.8.2021. Vaadatud 30.11.2021

Kanada jäähokikoondise koosseisus osales ta 2022. aasta taliolümpiamängudel.

 Viited 

 Välislingid 
 Ben Street NHL.com lehel
 Ben Street hockeydb.com lehel

Kategooria:Kanada jäähokimängijad
Kategooria:Calgary Flamesi mängijad
Kategooria:Colorado Avalanche'i mängijad
Kategooria:Detroit Red Wingsi mängijad
Kategooria:Anaheim Ducksi mängijad
Kategooria:New Jersey Devilsi mängijad
Kategooria:Sündinud 1987